Publication: Magyar Közlöny
Issue: MK-2003-122 (Year: 2003, Number: 122)
Era: 1990-2004
Section: Az Alkotmánybíróságról szóló 1989. évi XXXII. törvény
Paragraph Index: 1316

Az Alkotmánybíróságról szóló 1989. évi XXXII. törvény (a továbbiakban: Abtv.) 1. § b) pontja szerint az Alkotmánybíróság — fõszabályként — hatályos jogszabály alkotmányosságát bírálja el. Hatályát vesztett jogszabály alkotmányellenességének vizsgálatára az Alkotmánybíróság állandó gyakorlatának megfelelõen csak az Abtv. 38. §-a szerinti bírói kezdeményezés és az Abtv. 48. §-ában szabályozott alkotmányjogi panasz esetén kerülhet sor. Tekintettel arra, hogy az 1. pont alatt megjelölt indítvány nem tekinthetõ alkotmányjogi panasznak, az Alkotmánybíróság a bírói kezdeményezések kapcsán foglalkozott a támadott jogszabályok alkotmányosságával. Ez esetben azonban az alkotmányellenesség megállapítása mellett nem alkalmazhatja a megsemmisítést, csupán a konkrét bírósági eljárásban való alkalmazás tilalmát mondja ki. [243/B/1995. AB határozat, ABH 1998, 901, 902; 1475/B/1995. AB határozat, ABH 1996, 745, 746—747.;

Source: https://magyarkozlony.hu/hivatalos-lapok/cfeeb7a0127c32c77a481c8b320eaddade6afa24/dokumentumok/5a94e6ac2d156ac14c1547e12451c78db61cf32b/letoltes